Herefordshire
<s>Herefordshire skraćeno Herefs (čita se Herefordšir)  je historijski i ceremonijalni county i 
unitarna jedinica na zapadu Engleske.</s>

<s>Geografske karakteristike</s>

<s>Herefordshire  leži u regiji Zapadni Midlands, ima površinu od 2,182 km², na kojoj živi 183,477 stanovnika.</s>

<s>Herefordshire sa  sjevera graniči sa Countyem Shropshire, sa istoka sa Countyem Worcestershire, sa jugoistoka sa Countyem Gloucestershire i sa  zapada i  jugozapada sa Walesom,</s>

<s>Grad Hereford, u centru Herefordshira je administrativni centar.</s>

<s>Teritoriji historijskog i današnjeg countya ponešto se razlikuju, U Historijskom Herefordshiru bili su i manji dijelovi koji danas pripadaju Shropshiru ali je zauzvrat dobio dvije parohije Worcestershira.</s>

<s>Teren Shropshira oplakuje rijeka Wye i njene pritoke.</s><s>Na istoku brežuljci Malvern, poneki viši i od 400 metara formiraju granicu s Countyem Worcestershire.</s><s>Duž jugoistoka leži visoravan Forest of Dean, a na zapadu duž velške granica|granice]], proteže se pješčenjački masiv Black Mountains, čija brda dosežu i do 670 metara nadmorska visina|nadmorske visine]].</s>

<s>Historija
Herefordshire ima nekoliko značajnijih prahistorijskih nalazišta, a to su; Sutton Walls, Croft Ambrey, Herefordshire Beacon i Leintwardine.</s><s>Tokom 7. vijeka Zapadni Sasi prešli su rijeku Severn i zauzeli Herefordshire, koji je ležao između Walesa i Kraljevstva Mercija.</s><s>U 8. vijeku kralj Offa produžio je mercijansku granicu do rijeka Wye u Herefordshiru, koju je zatim učvrstio zemljanim bedemom Offa's Dyke čiji su fragmenti još uvijek vidljivi kod Moorhamptona i blizu Kingtona.</s><s>Herefordshire vjerojatno nastao kao shire za vladavine engleskog kralja Ethelstana (vladao 925.-939.).</s>

<s>Herefordshire je bio poprište stalnih graničnih sukoba između velškog kralja Gruffydda ap Llywelyna, i  anglosaksonskog kralja Harold Godwinsona (kasniji Harold II), čiji se feud protezao i na Herefordshire, on je svoju vlast uspio potpuno povratiti - 1063.</s>

<s>Richard’s Castle na sjeveru i Ewyas Harold na jugozapadu bile su prve normanske utvrde podignuta na engleskom tlu, a Wigmore, Clifford, Weobley, Hereford i Kilpeck njihova uporišta.</s>

<s>John Wycliffe teolog i reformator bio je utjecajan u Herefordshiru, a lolardizam je bio raširen krajem  14.  i početkom 15. vijeka.</s><s>Za Ratova dviju ruža Herefordshire je stao na stranu Dinastije York, na čelu Edwardom grofom od Marcha (kasniji Edward IV).</s><s>Za engleskog građanskog rata sredinom 17. vijeka - Herefordshire se priklonio rojalistima, pa je grad Hereford, kao njihov centar, nekoliko puta padao iz ruke u ruku.</s>

<s>Znamenitosti</s>

<s>Od znamenitosti Herefordshire ima ruševine normanskih utvrda iz 12. vijeka kod Wiltona, Goodricha i Pembridga.</s><s>Crkve sv. Marije i sv. Davida u Kilpecku sjajan su primjer herefordširske romanike a crkva cistercitske opatije u Abbey Doru rane gotike, dok je katedrala u Herefordu primjer mješavine stilova, od normanske romanike do gotike.</s>

<s>Privreda</s>

<s>Herefordshire je oduvijek bio bogat poljoprivredni kraj, pa je ona i danas glavna privredna aktivnost.</s><s>On ima više šuma od bilo kojeg kraja u Engleskoj, a isto tako i voćnjaka sa kruškama i jabukama.</s>

<s>Poznat je i po proizvodnji hmelja, on je drugi odmah iza Kenta, ali i po Herefordskoj kravi i Ryelandskoj ovci.</s><s>Industrija proizvodi poljoprivredne strojeve, konzerve, mliječne proizvode i namještaj (Hereford).</s>

<s>Izvori</s>

<s>Vanjske veze</s>

<s>Herefordshire County Council</s>

<s>Grofovije u Engleskoj
Zapadni Midlands (regija)</s>

